XIV edició de la Trobada de Cel·listes Gandia
02 maig 2018

## XIV edició de la Trobada de Cel·listes Gandia02 maig 2018Última actualització: 14 juliol 2025

![](../gestion/img/trobada-celÃƒÂ‚Ã‚Â·listes.jpg)  
  

El **regidor delegat de Cultura, Tradicions, Fires i Festes, Joan Muñoz**, acompanyat per **Cristina Bernal, professora al Conservatori comarcal “Josep Climent” d’Oliva**, han comparegut en roda de premsa per tal de presentar la XIV edició de la Trobada de Cel·listes a Gandia. Aquesta jornada tindrà lloc el dia 5 de maig a la Casa de la Marquesa.

Aquest encontre de cel·listes s’ha consolidat com una trobada de caràcter anual des que comencés l’any 2004. Aquesta edició comptarà amb 70 inscrits, tot un rècord que ha obligat fins i tot a tancar el període d’inscripcions. Diferent professorat de cinc conservatoris diferents impartiran classes i tallers per als inscrits. Una trobada on no importa l’edat ni el nivell.

La jornada, que arrancarà a les 9.30 hores, comptarà amb convidats d’excepció que nodriran d’experiències i coneixements als participants. Hi hauran descansos entre les classes i els tallers als jardins d’aquest espai emblemàtic de Gandia. I, finalment, es celebrarà un concert obert al públic.

Muñoz ha animat la ciutadania a acudir al concert que faran a les 18.00 hores. Per la seua banda, Bernal ha volgut agrair a la regidoria de cultura el seu compromís amb aquestes iniciatives i ha recordat que aquesta trobada s’allunya de les classes tradicionals que s’imparteixen als conservatoris. “_El tema d’enguany és la música actual i moderna. Temes com Havana o alguna peca d’Ed Sheeran s’hi escoltaran, molt conegudes pels més menuts_”.

[Twittear](https://twitter.com/share)